
שלום רב,
 
הנדון: לימודי אורטופטיקה.

על פי חוק, כדי לקבל רישיון לעיסוק באורטופטיקה יש, בין היתר, לסיים לימודים מוכרים במקצוע זה ולעמוד בהצלחה בבחינה ממשלתית במקצוע זה.  

מקצוע זה אינו נלמד בישראל כשגרה, במוסדות השכלה מוכרים כלשהם בישראל אך, כפי שציינת במכתבך, בעבר התקיימו מספר קורסים מוכרים ללימודי אורטופטיקה בישראל. אכן נעשים מאמצים לקיים קורס נוסף ללימודי האורטופטיקה בישראל אך עדיין לא קיבלנו בקשה מסודרת לפתיחת קורס זה. כאשר נקבלה, נדון בה. 
החוק קובע כי מי שסיים לימודים מוכרים באורטופטיקה עמד בבחינה הממשלתית ובדרישות החוק האחרות, זכאי לרישיון. בוגרים שסיימו לימודים מוכרים בחו"ל ומגישים בקשה לרישיון, נבחנים בבחינה שאנו מקיימים בישראל והעומדים בה בהצלחה, מקבלים הרישיון. משרד הבריאות אינו מוסד אקדמי ולא חלה עליו חובה חוקית לקיים תכניות לימוד במקצוע זה או בכל מקצוע רפואי אחר. 

הערתך לגבי העובדה שחסר מידע בנוגע להליכי הגשת בקשה לרישיון לעיסוק באורטופטיקה באתר של האגף לרישוי מקצועות רפואיים נכונה. נשתדל לעדכן האתר בהקשר זה בקרוב. בכל מקרה, כפי שכבר הובהר לך, המסמכים הנדרשים לשם הגשת בקשה לרישיון לעיסוק במקצוע זה דומים לאלה המוגשים לשם קבלת רישיון באופטומטריה. ההבדל היחיד הוא שלשם קבלת הרישיון באורטופטיקה, יש להמציא אישור על סיום לימודים מוכרים במקצוע זה ודיפלומה, בהתאם. 







בכבוד רב,

ד"ר א. שנון
מנהל האגף לרישוי מקצועות רפואיים





העתקים: 
מר משה בר סימן טוב, מנכ"ל משרד הבריאות.
ד"ר ספי מנדלוביץ', ראש מטה מנכ"ל משרד הבריאות.

